LIETUVOS STATISTIKOS DEPARTAMENTO

GENERALINIS DIREKTORIUS

ĮSAKYMAS

DĖL RADIJO IR TELEVIZIJOS VEIKLOS STATISTINĖS ATASKAITOS K-02 (METINĖS), KINO FILMŲ RODYMO STATISTINĖS ATASKAITOS K-03 (METINĖS), KINO FILMŲ PLATINIMO STATISTINĖS ATASKAITOS K-04 (METINĖS) IR TEATRO VEIKLOS STATISTINĖS ATASKAITOS K-09 (METINĖS)

FORMŲ PATVIRTINIMO

2014 m. spalio 13 d. Nr. DĮ-227

Vilnius

Įgyvendindamas Lietuvos Respublikos statistikos įstatymo 12 straipsnio 2 dalies nuostatas ir atsižvelgdamas į 2009 m. kovo 11 d. Europos Parlamento ir Tarybos reglamentą (EB) Nr. 223/2009 dėl Europos statistikos, panaikinantį Europos Parlamento ir Tarybos reglamentą (EB, Euratomas) Nr. 1101/2008 dėl konfidencialių statistinių duomenų perdavimo Europos Bendrijų statistikos tarnybai, Tarybos reglamentą (EB) Nr. 322/97 dėl Bendrijos statistikos ir Tarybos sprendimą 89/382/EEB, Euratomas, įsteigiantį Europos Bendrijų statistikos programų komitetą (OL 2009 L 87, p. 164), ir 2006 m. gegužės 18 d. Tarybos sprendimą Nr. 2006/515/EB dėl Konvencijos dėl kultūrų raiškos įvairovės apsaugos ir skatinimo sudarymo (OL 2006 L 201, p. 15):

1. Tvirtinu pridedamas formas:

1.1. Radijo ir televizijos veiklos statistinės ataskaitos K-02 (metinės);

1.2. Kino filmų rodymo statistinės ataskaitos K-03 (metinės);

1.3. Kino filmų platinimo statistinės ataskaitos K-04 (metinės);

1.4. Teatro veiklos statistinės ataskaitos K-09 (metinės).

2. Pripažįstu netekusiais galios:

2.1. Lietuvos statistikos departamento generalinio direktoriaus 2011 m. spalio 14 d. įsakymą Nr. DĮ-198 „Dėl Ikimokyklinio ugdymo švietimo įstaigose statistinės ataskaitos ŠV-03 (metinės), Radijo ir televizijos veiklos statistinės ataskaitos K-02 (metinės), Kino filmų rodymo statistinės ataskaitos K-03 (metinės), Kino filmų platinimo 20_ m. statistinės ataskaitos K-04 (metinės) ir Teatro veiklos statistinės ataskaitos K-09 (metinės) formų patvirtinimo“ su visais pakeitimais ir papildymais;

2.2. Lietuvos statistikos departamento generalinio direktoriaus 2012 m. lapkričio 21 d. įsakymą Nr. DĮ-213 „Dėl Kino filmų platinimo statistinės ataskaitos K-04 (metinės) formos patvirtinimo“;

2.3. Lietuvos statistikos departamento generalinio direktoriaus 2013 m. lapkričio 20 d. įsakymą Nr. DĮ-224 „Dėl Kino filmų rodymo statistinės ataskaitos K-03 (metinės) formos patvirtinimo.

Generalinė direktorė	Vilija Lapėnienė